ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
മികച്ച ദുരന്തനിവാരണ പ്രവര്ത്തനങ്ങള്ക്കുള്ള 2020ലെ 'സുഭാഷ് ചന്ദ്രബോസ് ആപ്ദ പ്രബന്ധന് പുരസ്കാര'ത്തിന് കേന്ദ്ര ഗവണ്മെന്റ് നാമനിര്ദ്ദേശം ക്ഷണിച്ചു
(മികച്ച ദുരന്തനിവാരണ പ്രവര്ത്തനങ്ങള്ക്കുള്ള 2020 ലെ സുഭാഷ് ചന്ദ്ര ബോസ് ആപ്ദ പ്രബന്ധന് പുരസ്കാരത്തിന് കേന്ദ്ര ഗവണ്മെന്റ് സര്ക്കാര് ഓണ്ലൈനായി അപേക്ഷ ക്ഷണിച്ചു. എല്ലാ വര്ഷവും ജനുവരി 23 ന് നേതാജി സുഭാഷ് ചന്ദ്രബോസിന്റെ ജന്മദിനത്തിലാണ് അവാര്ഡുകള് പ്രഖ്യാപിക്കുന്നത്. ദുരന്ത നിവാരണ മേഖലയുമായി ബന്ധപ്പെട്ട് പ്രവര്ത്തിക്കുന്ന സ്ഥാപനങ്ങള്, വ്യക്തികള് എന്നിവയ്ക്ക് നാമ നിര്ദേശം സമര്പ്പിക്കാം. ഇതിനായി 2020 ഓഗസ്റ്റ് 31 വരെ എന്ന www.dmawards.ndma.gov.in എന്ന വെബ്സൈറ്റില് വിവരങ്ങള് അപ്ലോഡ് ചെയ്യാവുന്നതാണ്. സര്ട്ടിഫിക്കറ്റും വ്യക്തികള്ക്ക് 5 ലക്ഷം രൂപയും സ്ഥാപനത്തിന് 51 ലക്ഷം രൂപയും അടങ്ങുന്നതാണ് പുരസ്കാരം. വ്യക്തികള്ക്ക് സ്വയം നാമനിര്ദ്ദേശം നല്കുന്നതിനൊപ്പം മറ്റു വ്യക്തികളെയും സ്ഥാപനങ്ങളെയും പുരസ്കാരത്തിനായി നിര്ദ്ദേശിക്കാവുന്നതാണ്. ദുരന്തനിവാരണം, പ്രതിരോധo, മുന്നൊരുക്കo, രക്ഷാപ്രവര്ത്തനം, സമാശ്വാസ പ്രവര്ത്തനങ്ങള്, പുനരധിവാസം, ഗവേഷണം, മുന്നറിയിപ്പ് സംവിധാനത്തിലെ നൂതനാശയങ്ങള് എന്നീ മേഖലയുമായി ബന്ധപ്പെട്ട പ്രവര്ത്തി പരിചയമാണ് പുരസ്കാരത്തിന് അപേക്ഷിക്കാന് വേണ്ട യോഗ്യത.
ദുരന്തങ്ങള് സമൂഹത്തില് നിരവധി ജീവനും ജീവിതോ പാധിയും വസ്തുവകകളും നഷ്ടപ്പെടാന് ഇടയാക്കുന്നുണ്ട്. അനുകമ്പയോടെയും സേവന സന്നദ്ധരായും നിരവധിപേരാണ് ദുരന്ത പ്രദേശത്ത് പുനരധിവാസ, രക്ഷാപ്രവര്ത്തനത്തിന് എത്തുന്നത്. ദുരന്ത പുനരധിവാസ പ്രവര്ത്തനങ്ങളില് ഗവണ്മെന്റിനെ സഹായിക്കുന്നതിന് പൗര സംഘടനകള്, സന്നദ്ധ സംഘടനകള്, വിവിധ മേഖലകളിലെ ജനങ്ങള്, അക്കാദമിക ഗവേഷണ സ്ഥാപനങ്ങള്, എന്നിവരും എത്താറുണ്ട്. ഭാവിയില് ദുരന്തം ആവര്ത്തിക്കാതിരിക്കാനുള്ള നിശബ്ദ ഗവേഷണ പ്രവര്ത്തനങ്ങളില് ഏര്പ്പെട്ടിരിക്കുന്നവര് നിരവധിയാണ്. ഇത്തരത്തില് ദുരന്തങ്ങള് മൂലം ദുരിതമനുഭവിക്കുന്ന മനുഷ്യരെ സഹായിക്കുന്ന വ്യക്തികളെയും സംഘടനകളെയും ആദരിക്കുക സമൂഹത്തിന്റെ കൂടി ആവശ്യമാണ്. ഈ ലക്ഷ്യത്തോടെയാണ് പുരസ്കാരം ഏര്പ്പെടുത്തിയിരിക്കുന്നത്.
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിലെ ബാഡ്മിന്റണിൽ സ്വർണം നേടിയ പി വി സിന്ധുവിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിലെ ബാഡ്മിന്റണിൽ സ്വർണം നേടിയ പി വി സിന്ധുവിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു
ട്വീറ്റിൽ പ്രധാനമന്ത്രി പറഞ്ഞു :
"അത്ഭുതകരമായ പി വി സിന്ധു ചാമ്പ്യൻമാരുടെ ഒരു ചാമ്പ്യനാണ്! മികവ് എന്താണെന്ന് അവർ ആവർത്തിച്ച് കാണിക്കുന്നു. അവരുടെ അർപ്പണബോധവും പ്രതിബദ്ധതയും വിസ്മയിപ്പിക്കുന്നതാണ്. കോമൺവെൽത്ത് ഗെയിംസിൽ സ്വർണ്ണ മെഡൽ നേടിയതിന് അവർക്ക് അഭിനന്ദനങ്ങൾ. അവരുടെ ഭാവി പ്രയത്നങ്ങൾക്ക് ആശംസകൾ നേരുന്നു.
--ND--
(The phenomenal @Pvsindhu1 is a champion of champions! She repeatedly shows what excellence is all about. Her dedication and commitment is awe-inspiring. Congratulations to her on winning the Gold medal at the CWG. Wishing her the best for her future endeavours. #Cheer4India pic.twitter.com/WVLeZNMnCG
— Narendra Modi  August 8, 2022
പ്രധാനമന്ത്രിയുടെ ഓഫീസ്
വന്ദേ ഭാരതിനെക്കുറിച്ചുള്ള വീഡിയോ പ്രധാനമന്ത്രി പങ്കുവെച്ചു
വന്ദേ ഭാരത് എക്സ്പ്രസിലെ അനുഭവത്തെക്കുറിച്ച് ഒരു പൗരന്റെ വീഡിയോ പ്രധാനമന്ത്രി പങ്കുവെച്ചു.
വന്ദേ ഭാരത് വീഡിയോ പങ്കുവെച്ച രാജസ്ഥാൻ പ്രസ് ഇൻഫർമേഷൻ ബ്യൂറോയുടെ ഹാൻഡിലിലെ ട്വീറ്റ് റീട്വീറ്റ് ചെയ്തുകൊണ്ട് പ്രധാനമന്ത്രി പറഞ്ഞു;
"ആർജെ സൂഫി തന്റെ വന്ദേഭാരത് യാത്രയെ പ്രകീർത്തിക്കുന്നത് കണ്ട് ആസ്വദിച്ചു."
Enjoyed watching @SufiOnAir highlight his Vande Bharat journey. https://t.co/0v7Nd9ntUq
— Narendra Modi  April 16, 2023
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 111.13 കോടിയിലധികം വാക്സിൻ ഡോസുകൾ
ഉപയോഗിക്കാത്ത 12.73 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,11,13,97,185
ബാക്കിയുള്ളത്
12,73,62,006
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 111.13 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 12.73 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
ധനകാര്യ മന്ത്രാലയം
2020 ഏപ്രിൽ 1 നുശേഷം 26,242 കോടി രൂപ സിബിഡിടി മടക്കി നൽകി
കേന്ദ്ര പ്രത്യക്ഷ നികുതി ബോർഡ്  2020 ഏപ്രിൽ 1 മുതൽ 2020 മെയ് 21 വരെ 16,84,298 അപേക്ഷകൾ കണക്കാക്കി 26,242കോടി രൂപയുടെ നികുതി റീഫണ്ടുകൾ അനുവദിച്ചു.
15,81,906 അപേക്ഷകർക്ക് 14,632 കോടി രൂപ ആദായനികുതി റീഫണ്ടുകൾ അനുവദിച്ചു. ഈ കാലയളവിൽ 1,02,392 കോർപ്പറേറ്റ് നികുതി റീഫണ്ടുകളായി 11,610 കോടി രൂപ നൽകി.
റീഫണ്ട് നൽകൽ പ്രക്രിയ കൂടുതൽ വേഗത്തിലാക്കിയതായി കേന്ദ്ര പ്രത്യക്ഷ നികുതി ബോർഡ് പ്രസ്താവിച്ചു. ഇതു സംബന്ധിച്ച് കേന്ദ്ര ധനമന്ത്രി നിർമ്മല സീതാരാമൻ കഴിഞ്ഞയാഴ്ച ആത്മനിർഭർ ഭാരത് അഭിയാനിൽ പ്രഖ്യാപനം നടത്തിയിരുന്നു.
(
രാഷ്ട്രപതിയുടെ കാര്യാലയം
തിരുവനന്തപുരത്തു പൗരസ്വീകരണത്തിൽ രാഷ്ട്രപതി പങ്കെടുത്തു; 'കുടുംബശ്രീ' രജതജൂബിലി ആഘോഷം ഉദ്ഘാടനം ചെയ്ത രാഷ്ട്രപതി 'ഉന്നതി'ക്കും തുടക്കംകുറിച്ചു
കേരള ഗവണ്മെന്റ് തിരുവനന്തപുരത്ത് ഇന്നു  സംഘടിപ്പിച്ച പൗരസ്വീകരണത്തിൽ രാഷ്ട്രപതി ശ്രീമതി ദ്രൗപദി മുർമു പങ്കെടുത്തു. ലോകത്തിലെ ഏറ്റവും വലിയ വനിതാ സ്വയംസഹായ ശൃംഖലകളിലൊന്നായ 'കുടുംബശ്രീ'യുടെ രജതജൂബിലി ആഘോഷം രാഷ്ട്രപതി ഉദ്ഘാടനം ചെയ്തു. പട്ടികജാതി - പട്ടികവർഗ യുവാക്കൾക്കു തൊഴിൽ - സ്വയംതൊഴിൽ അവസരങ്ങൾ സൃഷ്ടിക്കുന്നതിനുള്ള സുപ്രധാന പദ്ധതിയായ 'ഉന്നതി'ക്കും രാഷ്ട്രപതി തുടക്കംകുറിച്ചു. മലയാളത്തിലേക്കു വിവർത്തനം ചെയ്ത സാങ്കേതിക - എൻജിനിയറിങ് - ഡിപ്ലോമ പുസ്തകങ്ങളുടെ പ്രകാശനത്തിനും രാഷ്ട്രപതി സാക്ഷ്യം വഹിച്ചു.
ഹരിതാഭമായ വനങ്ങൾ, മനോഹരമായ കടലോരങ്ങൾ, കായലുകൾ, ആകർഷകമായ കുന്നുകൾ, ചന്തമുള്ള തടാകങ്ങൾ, ഒഴുകുന്ന നദികൾ, കാറ്റിലാടുന്ന തെങ്ങുകൾ, സമ്പന്നമായ ജൈവവൈവിധ്യം എന്നിവ കേരളത്തെ 'ദൈവത്തിന്റെ സ്വന്തം നാട്' ആക്കുന്നുവെന്ന് സമ്മേളനത്തെ അഭിസംബോധന ചെയ്ത രാഷ്ട്രപതി പറഞ്ഞു. അതുകൊണ്ടാണു കേരളം ഏറ്റവും ആകർഷകമായ വിനോദസഞ്ചാര കേന്ദ്രങ്ങളിലൊന്നായി മാറിയത്. ആരോഗ്യ റിസോർട്ടുകളുടെ പ്രധാന കേന്ദ്രം കൂടിയാണിത്; പ്രത്യേകിച്ച് പ്രകൃതിചികിത്സയും ആയുർവേദവും അടിസ്ഥാനമാക്കിയുള്ളവയുടെ. കേരളത്തിലെ പ്രതിഭാശാലികളും കഠിനാധ്വാനികളുമായ ജനങ്ങൾ അവരുടെ ആത്മാർഥത, വൈദഗ്ധ്യം, സംരംഭകത്വം എന്നിവയിലൂടെ ആഗോളതലത്തിൽ ആദരിക്കപ്പെട്ടിട്ടുണ്ട്. അങ്ങേയറ്റം ആദരണീയരായ മലയാളി പ്രവാസികളിലൂടെ ഇന്ത്യയുടെ മഹത്വം പ്രചരിപ്പിക്കുന്ന കേരളത്തിലെ ജനങ്ങളെ അഭിനന്ദിക്കുന്നതായും രാഷ്ട്രപതി പറഞ്ഞു.
കേരളത്തിലെ ജനങ്ങളുടെ കോസ്മോപൊളിറ്റൻ കാഴ്ചപ്പാട് അനുകരണീയമാണെന്നും രാഷ്ട്രപതി പറഞ്ഞു. മനോഹരമായ ഈ സംസ്ഥാനത്തിന്റെ ഭാഷയാലും സംസ്കാരത്താലും കോർത്തിണക്കപ്പെട്ട് എല്ലാ മതവിശ്വാസികളും കേരളത്തിൽ സൗഹാർദത്തോടെ ഒന്നിച്ചു കഴിയുന്നു.
രാജ്യത്ത് ഏറ്റവും മികച്ച സ്ത്രീ-പുരുഷ അനുപാതം കേരളത്തിലാണെന്നു രാഷ്ട്രപതി പറഞ്ഞു. സ്ത്രീസാക്ഷരതയിലുൾപ്പെടെ ഏറ്റവും ഉയർന്ന സാക്ഷരതാ നിരക്കുള്ള സംസ്ഥാനവും കേരളമാണ്. അമ്മമാരുടെ ആരോഗ്യം പ്രോത്സാഹിപ്പിക്കുന്നതിലും ശിശുമരണനിരക്കു തടയുന്നതിലും കേരളം രാജ്യത്തെ ഏറ്റവും മികച്ച പ്രകടനമാണു കാഴ്ചവയ്ക്കുന്നത്. ഏതൊരു സമൂഹത്തിലും സ്ത്രീകൾക്ക് സുപ്രധാനമായ സ്ഥാനം നൽകുമ്പോൾ അത് ആ സമൂഹത്തിന്റെ മൊത്തത്തിലുള്ള പുരോഗതിക്കു കാരണമാകുമെന്നു രാഷ്ട്രപതി പറഞ്ഞു. കേരളത്തിൽ, സ്ത്രീകൾ കൂടുതൽ വിദ്യാസമ്പന്നരും ശാക്തീകരിക്കപ്പെട്ടവരുമാണ്. ഇതു നിരവധി മാനവ വികസന സൂചികകളിലെ കേരളത്തിന്റെ മികച്ച പ്രകടനത്തിൽ പ്രതിഫലിക്കുന്നു.
‘അമൃതകാല’ത്ത് ഇന്ത്യയെ വികസിത രാജ്യമാക്കി മാറ്റുന്നതിൽ കേരളത്തിലെ വിദ്യാസമ്പന്നരും അർപ്പണബോധമുള്ളവരുമായ യുവാക്കൾ വലിയ സംഭാവന നൽകുമെന്നു രാഷ്ട്രപതി പ്രത്യാശ പ്രകടിപ്പിച്ചു.
രാഷ്ട്രപതിയുടെ പ്രസംഗത്തിനായി ഇവിടെ ക്ലിക്ക് ചെയ്യൂ.
Please click here to see the President’s Speech –
ND
(Visitor Counter : 113
പ്രധാനമന്ത്രിയുടെ ഓഫീസ്
മുൻ ഇന്ത്യൻ നയതന്ത്രജ്ഞൻ അബാസർ ബ്യൂരിയയുടെ നിര്യാണത്തിൽ പ്രധാനമന്ത്രിയുടെ അനുശോചനം
മുൻ ഇന്ത്യൻ നയതന്ത്രജ്ഞൻ ശ്രീ അബാസർ ബ്യൂരിയയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"രാഷ്ട്രത്തിന് ശ്രീ അബാസർ ബ്യൂരിയ നൽകിയ മികച്ച സേവനം എക്കാലവും ഓർമ്മിക്കപ്പെടും. ഒഡിയ ഭാഷയുടെയും സംസ്കാരത്തിന്റെയും മികച്ച വക്താവ് എന്ന നിലയിലും അദ്ദേഹം വ്യക്തിമുദ്ര പതിപ്പിച്ചു. അദ്ദേഹത്തിന്റെ വിയോഗത്തിൽ വ്യസനിക്കുന്നു. അദ്ദേഹത്തിന്റെ കുടുംബത്തോടും സുഹൃത്തുക്കളോടും അനുശോചനം അറിയിക്കുന്നു. ഓം ശാന്തി: പ്രധാനമന്ത്രി"
--ND--
Shri Abasar Beuria will be remembered for his rich service to the nation. He also made a mark as a great proponent of Odia language and culture. Pained by his demise. Condolences to his family and friends. Om Shanti: PM @narendramodi
— PMO India  November 17, 2022
ଦେଶ ପାଇଁ ଉତ୍କୃଷ୍ଟ ସେବା ପ୍ରଦାନ ଯୋଗୁଁ ଶ୍ରୀ ଅବସର ବେଉରିଆ ସ୍ମରଣୀୟ ହୋଇ ରହିବେ l ଓଡିଆ ଭାଷା ଓ ସଂସ୍କୃତିର ଜଣେ ବିଶିଷ୍ଟ ପ୍ରବକ୍ତା ଭାବରେ ତାଙ୍କର ଖ୍ୟାତି ରହିଛି । ତାଙ୍କ ବିୟୋଗରେ ମୁଁ ଦୁଃଖିତ l ତାଙ୍କ ବନ୍ଧୁବର୍ଗ ଏବଂ ପରିବାର ପ୍ରତି ଗଭୀର ସମବେଦନା l ଓମ୍ ଶାନ୍ତି: ପ୍ରଧାନମନ୍ତ୍ରୀ @narendramodi
— PMO India  November 17, 2022
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 210.58 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 96,442
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,649 പേര്ക്ക്
രോഗമുക്തി നിരക്ക് നിലവില് 98.59%
പ്രതിവാര രോഗസ്ഥിരീകരണ നിരക്ക് 3.32%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 210.58 കോടി  പിന്നിട്ടു. 2,80,21,928 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 4 കോടി യിലധികം 4,00,65,627കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,13,715
രണ്ടാം ഡോസ് 1,01,03,610
കരുതല് ഡോസ് 66,72,817
മുന്നണിപ്പോരാളികള്
ഒന്നാം ഡോസ് 1,84,33,941
രണ്ടാം ഡോസ് 1,76,93,393
കരുതല് ഡോസ് 1,29,79,040
12-14 പ്രായപരിധിയിലുള്ളവര്
ഒന്നാം ഡോസ് 4,00,65,627
രണ്ടാം ഡോസ് 2,97,32,609
15-18 പ്രായപരിധിയിലുള്ളവര്
ഒന്നാം ഡോസ് 6,15,86,402
രണ്ടാം ഡോസ് 5,20,79,088
18-44 പ്രായപരിധിയിലുള്ളവര്
ഒന്നാം ഡോസ് 56,03,54,273
രണ്ടാം ഡോസ് 51,22,16,123
കരുതല് ഡോസ് 5,34,34,395
45-59 പ്രായപരിധിയിലുള്ളവര്
ഒന്നാം ഡോസ് 20,38,59,319
രണ്ടാം ഡോസ് 19,61,17,017
കരുതല് ഡോസ് 3,09,86,699
60നുമേല് പ്രായമുള്ളവര്
ഒന്നാം ഡോസ് 12,75,52,876
രണ്ടാം ഡോസ് 12,25,79,284
കരുതല് ഡോസ് 3,90,23,454
കരുതല് ഡോസ് 14,30,96,405
ആകെ 2,10,58,83,682
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 96,442 ; ഇത് രാജ്യത്തെ മൊത്തം സജീവ കേസുകളുടെ 0.22% ആണ്.
ദേശീയ രോഗമുക്തി നിരക്ക് 98.59 % ആണ്. കഴിഞ്ഞ 24 മണിക്കൂറിനുള്ളില് 10,677 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,37,44,301 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 10,649 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,07,096 പരിശോധനകള് നടത്തി. ആകെ 88.35 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.32ശതമാനമാണ്. പ്രതിദിന രോഗസ്ഥിരീകരണ നിരക്ക് 2.62 ശതമാനമാണ്.
(ND
പ്രധാനമന്ത്രിയുടെ ഓഫീസ്
കശ്മീരിലെ നൂറ്റാണ്ടുകൾ പഴക്കമുള്ള 'നംദ' കരകൗശലത്തിന്റെ പുനരുജ്ജീവനത്തെക്കുറിച്ചുള്ള ലേഖനം പ്രധാനമന്ത്രി പങ്കുവെച്ചു
കശ്മീരിന്റെ നൂറ്റാണ്ടുകൾ പഴക്കമുള്ള 'നാംദ' കരകൗശലത്തിന്റെ പുനരുജ്ജീവനത്തെക്കുറിച്ചുള്ള ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"നൂറ്റാണ്ടുകൾ പഴക്കമുള്ള കശ്മീരിലെ 'നംദ' കരകൗശലവസ്തുക്കൾ പുനരുജ്ജീവിപ്പിക്കുകയും വർഷങ്ങൾക്ക് ശേഷം ഇപ്പോൾ ആഗോള തലത്തിൽ എത്തുകയും ചെയ്തതിൽ സന്തോഷമുണ്ട്! ഇത് നമ്മുടെ കരകൗശല വിദഗ്ധരുടെ കഴിവുകളുടെയും പ്രതിരോധശേഷിയുടെയും തെളിവാണ്. ഈ പുനരുജ്ജീവനം നമ്മുടെ സമ്പന്നമായ പൈതൃകത്തിന് വലിയ വാർത്തയാണ്."
പ്രധാനമന്ത്രിയുടെ ഓഫീസ്
9-ാം ക്ലാസ് വിദ്യാർത്ഥിനി ഇഷിത പരീക്ഷ പേ ചർച്ചയിൽ വരച്ച ചിത്രത്തെ പ്രധാനമന്ത്രി പ്രശംസിച്ചു
അംബാല കന്റോൺമെന്റ് കേന്ദ്രീയ വിദ്യാലയത്തിലെ 9-ാം ക്ലാസ് വിദ്യാർത്ഥിനി ഇഷിത 2023-ലെ പരീക്ഷാ പെ ചർച്ചയിൽ വരച്ച ചിത്രത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്രീയ വിദ്യാലയ സംഗത്ഥന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"നന്നായി! ചിത്രങ്ങളിലൂടെ പരീക്ഷാ സമയത്തെ വിദ്യാർത്ഥികളുടെ ദിനചര്യയുടെ മികച്ച അവതരണം ."
പ്രധാനമന്ത്രിയുടെ ഓഫീസ്
സി.ആര്.പി.എഫ് ഉദ്യോഗസ്ഥർക്ക് 82-ാം "റെയ്സിംഗ് ഡേ" ആശംസകൾ നേർന്ന് പ്രധാനമന്ത്രി
പ്രധാനമന്ത്രി ശ്രീ നരേന്ദ്രമോദി സി.ആര്.പി.എഫ് ഉദ്യോഗസ്ഥർക്ക് 82-ാം "റെയ്സിംഗ് ഡേ" ആശംസകൾ നേർന്നു.
'' എല്ലാ സി.ആര്.പി.എഫ് ഉദ്യോഗസ്ഥർക്കും 82-ാം റെയ്സിംഗ് ഡേ ആശംസകൾ. നമ്മുടെ രാജ്യത്തെ സുരക്ഷിതമായി സൂക്ഷിക്കുന്നതില് സി.ആര്.പി.എഫ് മുന്പന്തിയിലുണ്ട്. സേനയുടെ ധീരതയും പ്രൊഫഷണലിസവും വ്യാപകമായി അംഗീകരിക്കപ്പെടുന്നതുമാണ്.
(വരും വര്ഷങ്ങളില് സി.ആര്.പി.എഫ് ഇതിലും ഉയരങ്ങള് നേടട്ടെ'' ഒരു ട്വീറ്റില് പ്രധാനമന്ത്രി പറഞ്ഞു.
വാര്ത്താവിതരണ പ്രക്ഷേപണ മന്ത്രാലയം
ഐഎഫ്എഫ്ഐയുടെ 52-ാം പതിപ്പിലെ ഇന്ത്യൻ പനോരമയിലേക്ക് എൻട്രികൾ ക്ഷണിച്ചു
52-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യ  2021-ൽ ഇന്ത്യൻ പനോരമയിലേക്ക് എൻട്രികൾ ക്ഷണിച്ചു . സമകാലീന ഇന്ത്യൻ സിനിമകളിൽ ഏറ്റവും മികച്ചവ ഉൾക്കൊള്ളുന്ന ഐ.എഫ്.എഫ്.ഐ യുടെ പ്രധാന ഘടകമാണ് ഇന്ത്യൻ പനോരമ. ഐഎഫ്എഫ്ഐയുടെ 52-ാം പതിപ്പ് 2021 നവംബർ 20 മുതൽ 28 വരെ ഗോവയിൽ നടക്കും.
ഓൺലൈനായി അപേക്ഷ സമർപ്പിക്കാനുള്ള അവസാന തീയതി 2021 ഓഗസ്റ്റ് 12 ആണ്, കൂടാതെ ഓൺലൈനിൽ സമർപ്പിച്ച അപേക്ഷയുടെ ഹാർഡ് കോപ്പിയും മറ്റ് ആവശ്യമായ രേഖകളും സ്വീകരിക്കുന്ന അവസാന തീയതി 2021 ഓഗസ്റ്റ് 23 ആണ്.പനോരമയ്ക്കായി സിനിമകൾ സമർപ്പിക്കുമ്പോൾ ഒരു കൂട്ടം മാർഗ്ഗനിർദ്ദേശങ്ങൾ പാലിക്കേണ്ടതുണ്ട്. .ചലച്ചിത്ര മേളയ്ക്ക് മുമ്പുള്ള അവസാന 12 മാസങ്ങളിലായിരിക്കണം സിനിമയുടെ സെൻസറിങ് , അല്ലെങ്കിൽ സമർപ്പിച്ച സിനിമയുടെ നിർമ്മാണം പൂർത്തിയാകേണ്ടത്, അതായത് 2020 ഓഗസ്റ്റ് 1 മുതൽ 2021 ജൂലൈ 31 വരെ. സിബിഎഫ്സി സാക്ഷ്യപ്പെടുത്തിയിട്ടില്ലാത്തതും ഈ കാലയളവിനുള്ളിൽ നിർമ്മിച്ചതുമായ സിനിമകളും സമർപ്പിക്കാം. എല്ലാ സിനിമകളിലും ഇംഗ്ലീഷ് സബ്ടൈറ്റിലുകൾ ഉണ്ടായിരിക്കണം .
1978 മുതലാണ് ഇന്ത്യൻ പനോരമ ഐ.എഫ്.എഫ്.ഐ യുടെ ഭാഗമായത് .
(
പ്രധാനമന്ത്രിയുടെ ഓഫീസ്
സംസ്ഥാന ആഭ്യന്തര മന്ത്രിമാരുടെ ചിന്തൻ ശിബിരിൽ പ്രധാനമന്ത്രി ഒക്ടോബർ 28-ന് പങ്കെടുക്കും
പ്രധാനമന്ത്രി ശ്രീ നരേന്ദ്ര മോദി 2022 ഒക്ടോബർ 28 ന് രാവിലെ 10:30 ന് വീഡിയോ കോൺഫറൻസിംഗിലൂടെ സംസ്ഥാന ആഭ്യന്തര മന്ത്രിമാരുടെ ചിന്തൻ ശിബിരിനെ അഭിസംബോധന ചെയ്യും. 2022 ഒക്ടോബർ 27, 28 തീയതികളിൽ ഹരിയാനയിലെ സൂരജ്കുണ്ഡിലാണ് ചിന്തൻ ശിബിർ നടക്കുന്നത്. സംസ്ഥാനങ്ങളിലെ ആഭ്യന്തര സെക്രട്ടറിമാരും ഡയറക്ടർ ജനറൽ ഓഫ് പോലീസ് , സെൻട്രൽ ആംഡ് പോലീസ് ഫോഴ്സ് , സെൻട്രൽ പോലീസ് ഓർഗനൈസേഷൻ  എന്നിവയുടെ ഡയറക്ടർ ജനറൽമാർ എന്നിവരും ചിന്തൻ ശിബിരിൽ പങ്കെടുക്കും.
പ്രധാനമന്ത്രി തന്റെ സ്വാതന്ത്ര്യദിന പ്രസംഗത്തിൽ പ്രഖ്യാപിച്ച പഞ്ചപ്രാണിന് അനുസൃതമായി ആഭ്യന്തര സുരക്ഷയുമായി ബന്ധപ്പെട്ട വിഷയങ്ങളിൽ നയരൂപീകരണത്തിന് ദേശീയ കാഴ്ചപ്പാട് നൽകാനുള്ള ശ്രമമാണ് ആഭ്യന്തര മന്ത്രിമാരുടെ ചിന്തൻ ശിബിർ. സഹകരണ ഫെഡറലിസത്തിന്റെ ആവേശത്തിൽ, കേന്ദ്ര-സംസ്ഥാന തലങ്ങളിലെ വിവിധ പങ്കാളികൾ തമ്മിലുള്ള ആസൂത്രണത്തിലും ഏകോപനത്തിലും ശിബിർ കൂടുതൽ സമന്വയം കൊണ്ടുവരും.
പോലീസ് സേനയുടെ നവീകരണം, സൈബർ ക്രൈം മാനേജ്മെന്റ്, ക്രിമിനൽ നീതിന്യായ വ്യവസ്ഥയിൽ ഐടിയുടെ വർധിച്ച ഉപയോഗം, ലാൻഡ് ബോർഡർ മാനേജ്മെന്റ്, തീരദേശ സുരക്ഷ, സ്ത്രീ സുരക്ഷ, മയക്കുമരുന്ന് കടത്ത് തുടങ്ങിയ വിഷയങ്ങൾ ശിബിർ ചർച്ച ചെയ്യും.
--ND--
(
പ്രധാനമന്ത്രിയുടെ ഓഫീസ്
ഡിപിഐഐടി സെക്രട്ടറി ഡോ. ഗുരുപ്രസാദ് മൊഹപാത്രയുടെ നിര്യാണത്തിൽ പ്രധാനമന്ത്രി അനുശോചിച്ചു
ഡിപിഐഐടി സെക്രട്ടറി ഡോ. ഗുരുപ്രസാദ് മൊഹപാത്രയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു : "ഡിപിഐഐടി സെക്രട്ടറി ഡോ. ഗുരുപ്രസാദ് മൊഹപാത്രയുടെ നിര്യാണത്തിൽ ദുഖിതനാണ്. ഗുജറാത്തിലും കേന്ദ്രത്തിലും ഞാൻ അദ്ദേഹത്തോടൊപ്പം ദീർഘകാലം പ്രവർത്തിച്ചിട്ടുണ്ട്. ഭരണപരമായ കാര്യങ്ങളിൽ അദ്ദേഹത്തിന് നല്ല ധാരണയുണ്ടായിരുന്നു.നവീനാശയങ്ങൾ നടപ്പാക്കുന്നതിലെ ശുഷ്കാന്തിക്ക് അദ്ദേഹം പ്രശസ്തനാണ്. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി. "
(
വനിതാ, ശിശു വികസന മന്ത്രാലയം
സ്ത്രീകൾക്കെതിരായ കുറ്റകൃത്യങ്ങൾ
ദേശിയ ക്രൈം റെക്കോർഡ്സ് ബ്യൂറോയുടെ  കണക്ക് പ്രകാരം, 2019-ഇൽ, സ്ത്രീകൾക്ക് എതിരെയുള്ള 4,05,326 കുറ്റകൃത്യങ്ങൾ രജിസ്റ്റർ ചെയ്തിട്ടുണ്ട്. 2020-ഇൽ അത് 3,71,503 ആയി കുറഞ്ഞു.
(കേന്ദ്ര വനിതാ-ശിശു വികസന മന്ത്രി ശ്രീമതി സ്മൃതി സുബിൻ ഇറാനി രാജ്യ സഭയിൽ രേഖ മൂലം നൽകിയ മറുപടിയിലാണ് ഈ വിവരം നൽകിയത്.
പ്രധാനമന്ത്രിയുടെ ഓഫീസ്
ജന്മാഷ്ടമി ദിനത്തിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
ജന്മാഷ്ടമി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ജന്മാഷ്ടമി ദിനത്തിൽ നിങ്ങൾക്ക് എല്ലാവർക്കും ആശംസകൾ."
ജയ് ശ്രീകൃഷ്ണ
ശാസ്ത്ര സാങ്കേതിക മന്ത്രാലയം
ചെലവുകുറഞ്ഞതും, പരിസ്ഥിതി സൗഹൃദവുമായ സലൈൻ ഗാർഗിൾ ആർടി-പിസിആർ സാങ്കേതിക വിദ്യ, എംഎസ്എംഇ മന്ത്രാലയത്തിന് കൈമാറി
ന്യൂ ഡൽഹി: സെപ്തംബര് 12, 2021
സിഎസ്ഐആറിന് കീഴിലുള്ള നാഗ്പൂർ ആസ്ഥാനമായുള്ള നാഷണൽ എൻവൈറെൻമെന്റൽ എഞ്ചിനീയറിംഗ് റിസർച്ച് ഇൻസ്റ്റിറ്റ്യൂട്ട്  തദ്ദേശീയമായി വികസിപ്പിച്ചെടുത്ത സലൈൻ ഗാർഗിൾ ആർടി-പിസിആർ സാങ്കേതികവിദ്യ, കോവിഡ്-19 സാമ്പിളുകൾ പരിശോധിക്കാൻ ഉപയോഗിക്കുന്നു. സലൈൻ ഗാർഗിൾ ആർടി-പിസിആർ സാങ്കേതികവിദ്യ ലളിതവും, വേഗതയേറിയതും, ചെലവ് കുറഞ്ഞതും, രോഗി സൗഹൃദവും സൗകര്യപ്രദവുമാണ്; ഇത് തൽക്ഷണ പരിശോധന ഫലങ്ങളും നൽകുന്നു, കൂടാതെ ഗ്രാമീണ, ആദിവാസി മേഖലകൾക്ക് ഏറ്റവും അനുയോജ്യമാണ്. കുറഞ്ഞ അടിസ്ഥാന സൗകര്യങ്ങൾ മാത്രമേ ആവശ്യമുള്ളൂ എന്ന പ്രത്യേകതയുമുണ്ട്.
ഇന്നലെ , കേന്ദ്ര മന്ത്രി ശ്രീ നിതിൻ ഗഡ്കരിയുടെ സാന്നിധ്യത്തിൽ നോൺ-എക്സ്ക്ലൂസീവ് അടിസ്ഥാനത്തിൽ കേന്ദ സൂക്ഷ്മ-ചെറുകിട-ഇടത്തര സംരംഭ മന്ത്രാലയത്തിന് ഈ സാങ്കേതികവിദ്യ കൈമാറ്റം ചെയ്തു. ഇതിലൂടെ ഗവൺമെന്റ്, സ്വകാര്യ സ്ഥാപനങ്ങൾ, വിവിധ ഗ്രാമ വികസന വകുപ്പുകൾ എന്നിവ ഉൾപ്പെടെ കഴിവുള്ള കക്ഷികൾക്ക് ഈ നവീന സാങ്കേതിക വിദ്യ വാണിജ്യാടിസ്ഥാനത്തിൽ പ്രാവർത്തികമാക്കാനുള്ള ലൈസൻസ് ലഭിക്കുന്നതാണ്.
ലൈസൻസ് ലഭിക്കുന്ന സ്ഥപനങ്ങൾക്ക്, എളുപ്പത്തിൽ ഉപയോഗിക്കാവുന്ന കോംപാക്റ്റ് കിറ്റുകളുടെ രൂപത്തിൽ വാണിജ്യ അടിസ്ഥാനത്തിൽ നിർമ്മാണം നടത്താവുന്നതാണ്.
നാഗ്പൂരിലെ CSIR-NEERI-ലുള്ള എൻവൈറെൻമെന്റൽ വൈറോളജി വിഭാഗത്തിലെ ശാസ്ത്രജ്ഞനായ ഡോ. കൃഷ്ണ ഖൈർനറിന്റെ നേതൃത്വത്തിലുള്ള ഗവേഷക സംഘമാണ് സലൈൻ ഗാർഗിൾ ആർടി-പിസിആർ സാങ്കേതികവിദ്യ വികസിപ്പിച്ചെടുത്തത്.
കൂടുതൽ വായനയ്ക്ക്: https://pib.gov.in/PressReleasePage.aspx?PRID=1722373
RRTN
(Visitor Counter : 185
രാസവസ്തു, രാസവളം മന്ത്രാലയം
ലോക്ക് ഡൗണിനിടയിലും രാജ്യത്ത് രാസവളങ്ങളുടെ റെക്കോര്ഡ് വില്പ്പന
ന്യൂഡൽഹി, ഏപ്രിൽ 28, 2020
ലോക്ക് ഡൗണിനിടയിലും രാജ്യത്ത് രാസവളങ്ങളുടെ റെക്കോര്ഡ് വില്പ്പന നടത്തി കേന്ദ്ര രാസവസ്തു-രാസവള മന്ത്രാലയം. ഇക്കഴിഞ്ഞ ഏപ്രില് 1 മുതല് 22 വരെയുള്ള കാലയളവില്, 10.63 ലക്ഷം മെട്രിക് ടണ് രാസവളമാണ് കര്ഷകര്ക്ക് നേരിട്ട് വില്പന നടത്തിയത്.
കഴിഞ്ഞ വര്ഷം ഇതേ കാലയളവില് വില്പന നടത്തിയ 8.02 ലക്ഷം മെട്രിക് ടണ് വളത്തേക്കാള് 32 ശതമാനം കൂടുതലാണ് ഇത്. ഇതേ കാലയളവില് രാജ്യത്തെ ഡീലര്മാര് 15.77 ലക്ഷം മെട്രിക് ടണ് വളം വാങ്ങി. കഴിഞ്ഞ വര്ഷം ഇത് 10.79 ലക്ഷം മെട്രിക് ടണ്ണായിരുന്നു.
കോവിഡ് 19 മഹാമാരിയെ തുടര്ന്ന് രാജ്യത്ത് ലോക്ക് ഡൗണ് ഏര്പ്പെടുത്തേണ്ടി വന്നിട്ടും രാസവള ഉല്പാദനവും വിതരണവും സുഗമമായി നടന്നു. വരാനിരിക്കുന്ന ഖാരിഫ് വിള സീസണില് കൃഷിക്കാര്ക്ക് രാസവളങ്ങളുടെ ലഭ്യത ഉറപ്പുവരുത്തുന്നതിനായി രാസവസ്തു-രാസവള മന്ത്രാലയത്തിന്റെ പ്രതിബദ്ധതയാണ് ഇതിലൂടെ വെളിവാകുന്നത്.
രാജ്യത്ത് രാസവളങ്ങളുടെ ലഭ്യതയുടെ
പ്രശ്നമില്ലെന്ന് കേന്ദ്ര രാസവസ്തു-രാസവളം മന്ത്രി ശ്രീ ഡി വി സദാനന്ദ ഗൗഡ പറഞ്ഞു. സംസ്ഥാന സര്ക്കാരുകളുടെ പക്കല് രാസവളങ്ങളുടെ മതിയായ സ്റ്റോക്കുണ്ട്. സംസ്ഥാന കൃഷി മന്ത്രിമാരുമായി ബന്ധപ്പെട്ട്, കേന്ദ്രം ഇക്കാര്യം ഉറപ്പു വരുത്തുന്നുണ്ടെന്നും അദ്ദേഹം പറഞ്ഞു.
(ലോക്ക് ഡൗണ് രാജ്യത്തെ കാര്ഷികമേഖലയെ ബാധിക്കാതിരിക്കാന് കേന്ദ്രസര്ക്കാര് അവശ്യവസ്തു നിയമപ്രകാരം രാസവള നിര്മാണ ഫാക്ടറികള്ക്ക് പ്രവര്ത്തനാനുമതി നല്കിയിട്ടുണ്ട്.
പ്രധാനമന്ത്രിയുടെ ഓഫീസ്
ബാഗ്ജന് ദുരന്തത്തെക്കുറിച്ച് പ്രധാനമന്ത്രി അസ്സം മുഖ്യമന്ത്രിയുമായി സംസാരിച്ചു; സാദ്ധ്യമായ എല്ലാ സഹായങ്ങളും വാഗ്ദാനം ചെയ്തു
ബാഗ്ജന് എണ്ണക്കിണര് ചോര്ച്ച ദുരന്തത്തിന്റെ സാഹചര്യത്തില് പ്രധാനമന്ത്രി ശ്രീ നരേന്ദ്ര മോദി അസ്സം മുഖ്യമന്ത്രി ശ്രി സര്ബാനന്ദ സോനാവാളുമായി സംസാരിച്ചു. കേന്ദ്രത്തിന്റെ ഭാഗത്തുനിന്ന് സാദ്ധ്യമായ എല്ലാ സഹായങ്ങളും പ്രധാനമന്ത്രി വാഗ്ദാനം ചെയ്തു.
(“ബാഗ്ജന് ദുരന്തത്തിന്റെ പശ്ചാത്തലത്തിലുള്ള സ്ഥിതിഗതികള് ചര്ച്ച ചെയ്യുന്നതിന് പ്രധാനമന്ത്രി അസ്സം മുഖ്യമന്ത്രി ശ്രീ.സര്ബാനന്ദ സോനോവാളുമായി സംസാരിച്ചു.കേന്ദ്രത്തില് നിന്ന് സാദ്ധ്യമായ എല്ലാ സഹായവും പ്രധാനമന്ത്രി ഉറപ്പുനല്കി. സ്ഥിതിഗതികള് സൂക്ഷ്മമായി നിരീക്ഷിച്ചുവരികയാണ്''-പ്രധാനമന്ത്രിയുടെ ഓഫീസ് ട്വീറ്റിലൂടെ വ്യക്തമാക്കി.
രാഷ്ട്രപതിയുടെ കാര്യാലയം
ദേശീയ വിദ്യാഭ്യാസ നയം 2020’ എന്ന വിഷയത്തിൽ സംഘടിപ്പിച്ച ഗവർണർമാരുടെ സമ്മേളനം രാഷ്ട്രപതി രാം നാഥ് കോവിന്ദ് ഉദ്ഘാടനം ചെയ്തു
 നടന്ന ഏകദിന വെർച്വൽ കോൺഫറൻസിൽ പങ്കെടുത്ത രാഷ്ട്രപതി ശ്രീ രാം നാഥ് കോവിന്ദ് , പ്രധാനമന്ത്രി ശ്രീ നരേന്ദ്ര മോദി, കേന്ദ്ര വിദ്യാഭ്യാസ മന്ത്രി ശ്രീ
രമേശ് പൊഖ്രിയാൽ നിഷാങ്ക്, ഗവർണർമാർ, ലെഫ്റ്റനന്റ് ഗവർണർമാർ, സംസ്ഥാന-കേന്ദ്രഭരണ പ്രദേശങ്ങളിലെ വിദ്യാഭ്യാസ മന്ത്രിമാർ,ഉന്നത ഉദ്യോഗസ്ഥർ തുടങ്ങിയവർ ഏകസ്വരത്തിൽ അഭിപ്രായപ്പെട്ടു.
ഇരുപത്തിയൊന്നാം നൂറ്റാണ്ടിന്റെ ആവശ്യങ്ങൾക്കും അഭിലാഷങ്ങൾക്കും അനുസൃതമായി പുതിയ ദേശീയ വിദ്യാഭ്യാസ നയം, രാജ്യത്തെയും യുവാക്കളെയും മുന്നോട്ട് നയിക്കുമെന്ന് സമ്മേളനത്തിൽ സംസാരിച്ച രാഷ്ട്രപതി ശ്രീ
രാം നാഥ് കോവിന്ദ് പറഞ്ഞു. ചരിത്രപ്രധാനമായ ഈ നയരേഖ തയ്യാറാക്കുന്നതിൽ പ്രധാനമന്ത്രി വഹിച്ച ദാർശനികവും പ്രചോദനാത്മകവുമായ പങ്കിനെ അഭിനന്ദിച്ച രാഷ്ട്രപതി വിശാലമായ നടപടിക്രമങ്ങളിലൂടെ ഡോ.കസ്തൂരിരംഗൻ , മന്ത്രിമാർ, വിദ്യാഭ്യാസ മന്ത്രാലയ ഉദ്യോഗസ്ഥർ എന്നിവരുംദേശീയ വിദ്യാഭ്യാസ നയത്തിന് രൂപം നൽകുന്നതിൽ അഭിനന്ദനാർഹമായ പങ്കു വഹിച്ചെന്ന് ചൂണ്ടിക്കാട്ടി. രണ്ടര ലക്ഷം ഗ്രാമപഞ്ചായത്തുകൾ, 12,500 ലധികം തദ്ദേശ സ്വയംഭരണ സ്ഥാപനങ്ങൾ, 675 ജില്ലകൾ എന്നിവിടങ്ങളിൽ നിന്ന് രണ്ട് ലക്ഷത്തിലധികം നിർദ്ദേശങ്ങളാണ് ലഭിച്ചത്.മാറ്റങ്ങൾ ഫലപ്രദമായി നടപ്പാക്കാൻ സാധിച്ചാൽ ഇന്ത്യ വിദ്യാഭ്യാസരംഗത്തെ ഒരു വൻശക്തിയായി ഉയർന്നുവരുമെന്നും അദ്ദേഹം വ്യക്തമാക്കി.
സംസ്ഥാന സർവകലാശാലകളുടെ ചാൻസലർമാരെന്ന നിലയിൽ ഗവർണർമാർക്ക് ദേശീയ വിദ്യാഭ്യാസ നയം നടപ്പാക്കുന്നതിൽ നിർണായക പങ്കു വഹിക്കാനുണ്ടെന്ന് രാഷ്ട്രപതി പറഞ്ഞു. നാല്പത്തിനായിരത്തോളം കോളേജുകൾ അഫിലിയേറ്റ് ചെയ്തിട്ടുള്ള 400 ഓളം സംസ്ഥാന സർവകലാശാലകൾ രാജ്യത്തുണ്ട്. ഈ സർവകലാശാലകൾ തമ്മിലുള്ള ആശയ വിനിമയവും ഏകോപനവും നിർവ്വഹിക്കേണ്ടത് അനിവാര്യമാണ്. ഇക്കാര്യത്തിൽ ചാൻസലർമാരായ ഗവർണർമാർക്ക് നിർണായക പങ്കു വഹിക്കാൻ കഴിയുമെന്ന് രാഷ്ട്രപതി പറഞ്ഞു.
പുതിയ വിദ്യാഭ്യാസ സമ്പ്രദായത്തിൽ അധ്യാപകർക്ക് സുപ്രധാന പങ്കുണ്ടെന്ന് ദേശീയ വിദ്യാഭ്യാസ നയം യാഥാർത്ഥ്യമാക്കുന്നതിൽ അധ്യാപകരുടെ പങ്ക് പരാമർശിച്ചു കൊണ്ട് രാഷ്ട്രപതി പറഞ്ഞു.ഏറ്റവും മികച്ച യോഗ്യതയുള്ളവർ ഈ മേഖലയിലേക്ക് വരേണ്ടതുണ്ട്. അധ്യാപകരുടെ പരിശീലനത്തിനായി ഈ വീക്ഷണ കോണിലൂടെയുള്ള പുതിയതും സമഗ്രവുമായ ഒരു പാഠ്യപദ്ധതി അടുത്ത വർഷത്തോടെ തയ്യാറാകുമെന്നും അദ്ദേഹം പറഞ്ഞു.
കേന്ദ്രത്തിന്റെയും സംസ്ഥാനങ്ങളുടെയും ഫലപ്രദമായ സംഭാവനകളെ ആശ്രയിച്ചായിരിക്കും ഈ വിദ്യാഭ്യാസ നയത്തിന്റെ വിജയമെന്ന് രാഷ്ട്രപതി അഭിപ്രായപ്പെട്ടു. പുതിയ വിദ്യാഭ്യാസ നയം നടപ്പാക്കുന്നതിന്റെ ഭാഗമായി പ്രമേയാധിഷ്ഠിത വെർച്വൽ കോൺഫറൻസുകൾ സംഘടിപ്പിക്കണമെന്ന് അദ്ദേഹം ഗവർണർമാരോട് നിർദ്ദേശിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 95 കോടി പിന്നിട്ടു
ന്യൂഡൽഹി, ഒക്ടോബർ 11 , 2021
കഴിഞ്ഞ 24 മണിക്കൂറിൽ 46,57,679 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 95 കോടി പിന്നിട്ടു . 92,57,689 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 21,563 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,32,93,478 ആയി. ദേശീയ രോഗമുക്തി നിരക്ക് 98.00%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ.
കേന്ദ്ര സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായ 106 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 18,132 പേർക്കാണ്.215 ദിവസത്തിനിടയിലെ ഏറ്റവും കുറഞ്ഞ നിലയിൽ.
നിലവിൽ രാജ്യത്തു ചികിത്സയിലുള്ളത് 2,27,347 പേരാണ്.കഴിഞ്ഞ 209 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.67 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,35,797 പരിശോധനകൾ നടത്തി. ആകെ 58.36 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.53 ശതമാനമാണ്. കഴിഞ്ഞ 108 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.75 ശതമാനമാണ്. കഴിഞ്ഞ 42 ദിവസമായി ഇത് 3 ശതമാനത്തിൽ താഴെയും 125 ദിവസമായി 5 ശതമാനത്തിൽ താഴെയുമാണ്
SKY
(Visitor Counter : 121